Uznesenie predsedu Súdneho dvora z 29. marca 2012 – Gollnisch/Parlament
[vec C‑570/11 P(R)]
„Odvolanie – Konanie o nariadení predbežného opatrenia – Výsady a imunity – Zbavenie imunity člena Európskeho parlamentu – Návrh na odklad výkonu – Záujem získať odklad“
Konanie o nariadení predbežného opatrenia – Podmienky prípustnosti – Záujem na konaní – Návrh smerujúci k získaniu odkladu výkonu záporného správneho rozhodnutia – Rozhodnutie Európskeho parlamentu o zamietnutí žiadosti o ochranu imunity jedného z jeho členov – Odklad, ktorý nemôže zmeniť situáciu žalobcu – Nedostatok záujmu na konaní (článok 278 ZFEÚ) (pozri body 13 – 15)
Predmet
Odvolanie podané proti uzneseniu predsedu Všeobecného súdu z 30. septembra 2011, Gollnisch/Parlament (T‑347/11 R) zamietajúcemu
návrh na odklad výkonu ako neprípustný
Výrok
1.
Odvolanie sa zamieta.
2.
Pán Gollnisch je povinný nahradiť trovy konania.